mk en mk mk es ar pt nl ro uk sq en ja el fr nl hbs_lat en it eo bn zh it pl ne da zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk mk mk mk mk mk mk mk mk pt mk mk mk mk mk mk mk pt mk mk ru hbs_cyr hbs_cyr ru mk hbs_cyr mk ru mk uk cs mk uk en mk mk mk mk mk mk mk mk mk hbs_cyr mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Во Мозамбик потпишана третата мировна спогодба во време на поделби во опозицијата и индиферентност на јавноста · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Во Мозамбик потпишана третата мировна спогодба во време на поделби во опозицијата и индиферентност на јавноста
Крило на РЕНАМО не го прифати договорот
Напишано од Alexandre Nhampossa, Dércio Tsandzana Translated (en) by Liam Anderson, Гоце Арсовски
Објавено на 25 септември 2019 17:11 GMT
Прочитај го овој напис на Español, English, Malagasy, Italiano, Français, Português
Потпишувањето на спогодбата, 6 август 2019. Кадар од екранот, видео на „Телевисао д Мозамбик“
Владата на Мозамбик и опозициската РЕНАМО на 6 август ја потпишаа Спогодбата за мир и национално помирување „Мапуто“, среде општа јавна индиферентност и внатрешни поделби во партијата и нејзиното вооружено крило.
Оваа е трета ваква спогодба потпишана помеѓу спротивставените страни од 1992 година наваму, кога се стави крај на 16 годишна граѓанска војна помеѓу силите на власта и вооруженото движење РЕНАМО, кое тогаш стана политичка партија.
Мировниот договор од 1992 ѝ овозможи на РЕНАМО да ја задржи вооружена групација за заштита на, тогаш, лидерот на партијата, Афонсо Длакама.
Токму поради оваа вооружена групација, насилство повторно избувна во 2013 година, кое заврши со мировниот договор во 2014. Потоа, во 2015, повторно започнаа вооружени судири, кои прекинаа со потпишувањето на договор за прекин на огнот во 2016 година.
Двата вооружени судири беа предизвикани од отфрлувањето на изборните резултати од страна на РЕНАМО со обвинувања за изборна измама од владеачката ФРЕЛИМО. ФРЕЛИМО е на власт од првите повеќепартиски избори во Мозамбик во 1992 година.
Со мировниот договор од 2019 се предвидува разоружување на околу 5,000 герила борци на РЕНАМО, со намера да се гарантира безбедноста во очи посетата на Папата Франциск, закажана од 4 до 6 септември, како и парламентарните избори закажани за 15 октомври.
Договорот беше потпишан во „ Пис плаза“ од страна на претседателот на Мозамбик, и лидер на ФРЕЛИМО, Филипе Њуси, и лидерот на РЕНАМО, Осуфо Момаде. На настанот присуствуваат и лидерите на Јужна Африка, Руанда, Танзанија и Намибија.
„Ние сакаме да го консолидираме нашиот марш кон траен мир“, изјави Њуси на потпишувањето, додавајќи дека „ова е договор кој докажува дека ние не сакаме повеќе војна“. Осуфо Момаде потврди дека престанокот на огнот мора да го обележи почетокот на една нова ера, карактеризирана од слободни, транспарентни избори и наизменична промена на власта.
Европската Унија, чиј претставник на церемонијата беше Високата претставничка за надворешни работи и безбедносна политика, Федерика Могерини, обезбеди 60 милиони евра помош со цел да се достигне мир.
Герила борците ја одбиваат спогодбата
Во порака објавена на 17 август, самоназначениот воен совет на РЕНАМО објави дека го смета неодамнешниот договор за „ништовен“. Советот исто така објави дека фракцијата ќе го отфрли Осуфо Момаде како лидер на РЕНАМО. Во изјавата стои:
A Junta Militar da RENAMO determina e manda publicar oficialmente a partir de hoje a destituição imediata do atual presidente da RENAMO, Ossufo Momade, e anuncia a nulidade de todos os acordos que Momade assinou com o Governo da FRELIMO.
Воениот совет на РЕНАМО одлучи и официјално го објавува неодложното отфрлање, почнувајќи од денеска, на сегашниот претседател на РЕНАМО, Осуфо Момаде, и прогласува дека сите договори кои Момаде ги потпишал со владата на ФРЕЛИМО се невалидни.
Групата, предводена од Генерал Мајор Мариано Нхонго, тврди дека Осуфо Момаде е „во служба на ФРЕЛИМО“ и го обвинува за „повредување на духот на мировните договори“ потпишани од поранешниот претседател на партијата Афонсо Длакама, кој почина на 3 мај 2018 година.
Жоао Мачава, портпаролот на вооружената фракција, за медиумите изјави дека Момаде не се консултирал со военото крило на РЕНАМО во врска со договорот.
Во претходна изјава од 3 август, советот исто така предупреди дека тие нема да ги предадат оружјата сè додека не се избере нов претседател од страна на РЕНАМО.
Слаб интерес на јавноста
Третиот мировен договор наиде на слаб ентузијазам од страна на јавноста, пишува „Вердаде“. Компаниите не престанаа со работа, дури ни неколку метри од местото на потпишувањето на договорот. Додека течеше церемонијата која го означи крајот на третата граѓанска војна во Мозамбик, најголемиот дел од граѓаните на Мапуто беа на работа или беа заробени во сообраќајниот хаос на главниот град.
Бразилскиот весник „Нексо журнал“ објави:
Apesar do carácter histórico que as autoridades se esforçaram para imprimir no momento da assinatura do acordo, a verdade é que, dentro e fora de Moçambique, a notícia foi recebida com um optimismo cauteloso. A desconfiança é explicada pelo fato de esse ser ser o terceiro acordo do tipo firmado no país em quatro décadas. Nas vezes passadas, os acordos, que prometiam trazer uma paz definitiva, estabeleceram apenas tréguas temporárias.
Покрај надежите на власта дека ќе успеат да евоцираат историски момент од потпишувањето на мировниот договор, вистината е дека, внатре но и надвор од Мозамбик, вестите беа пречекани со претпазлив оптимизам. Недовербата може да се објасни преку фактот дека ова е веќе трет мировен договор потпишан во државата во четири децении. Во минатите прилики, договорите, кои ветуваа дека ќе донесат траен мир, единствено успеваа да одржат привремени примирја.
Неколку часа пред потпишувањето, вооружени мажи нападнаа патнички автобус и камион во Намападѕа, во централната провинција Сафала, повредувајќи го возачот и неговиот помошник во едно од возилата. Не се знае кој е одговорен за нападите.
Translated (en) byLiam Anderson
Најнови написи од Супсахарска Африка
Зошто Доналд Трамп е толку популарен во Нигерија?
Нигерија  13 јануари 2020
Зелено'ртскиот музички стил морна признаен за светско наследство
Република Зелен ’Рт  14 декември 2019
Пензионираните нигериски генерали се „борат“ за влијание врз претседателските избори во 2019
Нигерија  14 февруари 2019
Хрватските граѓани и бизниси искажуваат поддршка за Украина на различни начини
Источна и Централна Европа  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Источна и Централна Европа  18 февруари 2022
„Не го барав тоа“: Четири жени се борат против родовото насилство во Босна и Херцеговина
Источна и Централна Европа  21 јануари 2022
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани